## Program pomoćničkog ispita za zanimanje glazbar za trzalačka glazbala

### NN 12/2010 (25.1.2010.), Program pomoćničkog ispita za zanimanje glazbar za trzalačka glazbala

MINISTARSTVO GOSPODARSTVA, RADA I PODUZETNIŠTVA

265

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

GLAZBALAR ZA TRZALAČKA GLAZBALA

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja glazbalar za trzalačka glazbala u svijetu rada koji je podložan promjenama

− provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja a u skladu s nastavnim planom i programom za zanimanje glazbalar za trzalačka glazbala.

2.1. PRAKTIČNI DIO ISPITA

Praktični dio ispita sastoji se od praktičnog uratka i/ili radne probe

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Gitara | Gitara može biti tradicionalnog oblika, poznata kao španjolska gitara, ili neka od folk – gitara. Mora biti izrađena iz nekoliko vrsta drva i imati sve presudne elemente za dobar zvuk. |
| Tambura | Tambura može biti, obzirom na oblik i vrstu, neka od tambura slavenskog porijekla (samica, bisernica, brač, bugarija, čelo ili berda). Mora imati sve konstrukcijske dijelove. Građena je od kombinacije određenih vrsta drva. Ako se izrađuje manje tamburaško glazbalo može biti izrađena na starinski način iz jednog komada drva. |
| Mandolina | Glasnjača mora imati bademasti oblik, dimenzija po vlastitom izboru. Od konstrukcijskih vezova preporuča se lastin rep i tupi sljub od materijala javorovine, smrekovine, orahovine, ebanovine, a od furnira javora, kruške, oraha, trešnje ili smreke. |
| Citra | Korpus četvrtast, s jedne strane izvijen. Dimenzije približno 30x60 cm. Konstrukcije s pet razapetih žica nad hvatnikom, a ostale se prostiru slobodno nad širokim plosnatim korpusom. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Izrada skica i nacrta dijelova žičanih trzalačkih glazbala | Samostalno izraditi skice i nacrte koji se koriste kod izrade trzalačkih glazbala poštujući zakonitosti tehničkog crteža.  Prikazati opremu trzalačkih glazbala.  Nacrtati pojedine detalje (rozete, rezbarije, intarzije, bordure, ornamenti). Proračunati i izraditi nacrt menzura.  Čitati nacrte. |
| Izrada pojedinih dijelova uratka | Iskrojiti, oblikovati te izraditi vezove, a uz upotrebu odgovarajućeg alata. |
| Tehnologija lijepljenja | Pravilno odabrati ljepilo i postupak lijepljenja Izabrati i pravilno upotrijebiti alate za stezanje i kvalitetno lijepljene elemenata. |
| Površinska obrada uratka | Ispravno pripremiti podlogu i nedrvni materijal za površinsku obradu. Izabrati pravilan postupak nanošenja močila, boja i lakova. Voditi računa o konačnom izgledu površinski obrađenog uratka te postići visoki sjaj. |
| Način postavljanja dodatne opreme | Točno postaviti dodatnu opremu u za to nacrtom predviđenim mjestom. |
| Ugađanje | Postići što je moguće kvalitetniji zvuk. |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju glazbalar za trzalačka glazbala.

|  |  |
| --- | --- |
| Nastavna područja | Očekivani ishodi učenja |
| 1. Poznavanje materijala | |
| Tehnička svojstva drva | Identificirati vrste i opisati svojstva masivnog drva.  Prepoznati greške drva.  Prepoznati vrste drvnih materijala.  Razlikovati vrste i svojstva drvnih materijala. |
| Makroskopska identifikacija | Prepoznati vrste drva golim okom ili uz pomoć lupe. |
| Bolesti i zaštita drva | Prepoznati bolesti drva i opisati postupke njegove zaštite. |
| Vrste drva za izradu glazbala | Objasniti značajke geografskih podneblja koja daju najbolje drvo za glazbala.  Izdvojiti vrstu i dio drva za izradu dijelova glazbala.  Definirati vrijeme siječe pojedinih vrsta drva za izradu glazbala.  Definirati trajnost drva. |
| Akustična svojstva drva za glazbala | Prepoznati akustična svojstva drva.  Izabrati postupke ispitivanja akustičnih svojstava drva.  Definirati osnovna svojstva zvuka.  Opisati utjecaj materijalne okoline zvučnog izvora.  Izraziti osnovne čimbenike koji utječu na pojavu zvuka.  Imenovati što sve utječe na stvaranje zvuka pojedinih instrumenata. |
| Prirodno i umjetno sušenje drva | Objasniti važnost sušenja drva.  Opisati načine sušenja drva.  Nabrojiti vrste sušionica i njihovu opremu.  Prepoznati greške sušenja.  Objasniti razloge nastajanja grešaka sušenja.  Opisati način provedbe kontrole sadržaja vlage u drvu.  Komentirati pravilan odabir drva s obzirom na postotak vlage. |
| Drvo i furniri za glazbala | Prepoznati vrste drva i njegova svojstva, nabrojati vrste drva s obzirom na njegovu namjenu.  Opisati postupak izrade drva za njegovu obradu.  Identificirati vrste furnira i opisati najbolji način njegove pripreme kao sirovine. |
| Vezivo za drvo i druge vrste nedrvnih materijala | Nabrojiti vrste nedrvnih materijala i objasniti njihovu primjenu u praksi.  Navesti važnost primjene nedrvnih materijala.  Prepoznati vrste i objasniti svojstva nedrvnih materijala i njihov utjecaj na glazbalo.  Razlikovati veziva.  Definirati fizička i mehanička svojstva veziva, opisati njegovu pravilnu pripremu i konačni utjecaj na glazbalo. |
| Močila, kitovi, boje i lakovi | Nabrojiti vrste močila, kitova, boja i lakova za površinsku obradu glazbala.  Definirati njihova fizička i mehanička svojstva, objasniti pravilnu primjenu i konačni utjecaj na glazbalo. |
| Metalni materijali i okovi za glazbala | Opisati svojstva metalnih materijala i njihovu primjenu.  Opisati okove koji se upotrebljavaju u gradnji glazbala. |
| Plastični i drugi materijali za glazbala | Navesti vrste i svojstva plastičnih materijala.  Navesti načine primjene različitih vrsta plastičnih materijala. |
| Stručno crtanje | |
| Osnove tehničkog crtanja | Navesti osnove tehničkog crtanja.  Nabrojati elemente koji su važni za izradu tehničkog crteža.  Opisati način prikazivanja proizvoda crtežom.  Analizirati nacrte proizvoda.  Opisati potrebnu tehničku dokumentaciju.  Nacrtati sastavnicu te u sastavnicu unijeti sve potrebne elemente kod pojedinog proizvoda. |
| Označavanje drvnih materijala | Nabrojati oznake drvnih materijala koji se primjenjuju u nacrtima. |
| Označavanje nedrvnih materijala | Nabrojati oznake nedrvnih materijala koji se primjenjuju u nacrtima. |
| Vezovi i spojevi kod izrade trzalačkih glazbala | Nabrojiti vrste i načine prikazivanja vezova koji se koriste kod izrade pojedinih glazbala.  Prepoznati vezove u tlocrtu, nacrtu i bokocrtu. |
| Klasifikacija i vrste žičanih trzalačkih glazbala | Klasificirati trzalačka glazbala koja se upotrebljavaju u praksi.  Definirati materijalne i konstrukcijske raznolikosti koje postoje među izvorima zvuka. |
| Povijest i opis žičanih trzalačkih glazbala | Opisati razvojni tijek trzalačkih glazbala kroz povijest.  Identificirati glazbala obzirom na dimenzije i tonski opseg.  Imenovati dijelove glazbala i njihovu funkciju. |
| Oprema žičanih trzalačkih glazbala | Opisati opremu žičanih trzalačkih glazbala (gudala, nasloni za bradu, držači za žice, pragovi, konjići, panjići, prigušivači, kutije, vijci za ugađanje). |
| Crtanje trzalačkih glazbala u mjerilu s presjecima | Prepoznati oznake koje prikazuju različite vrste glazbala u nacrtima.  Protumačiti u nacrtima korištena mjerila. |
| Crtanje karakterističnih detalja sastavljanja za žičana trzalačka glazbala | Prikazati pojedina glazbala u zadanom mjerilu u ortogonalnoj projekciji i presjecima.  Dimenzionirati elemente konstrukcije. |
| Izrada proizvodne dokumentacije | Nacrtati konstrukcijske vezove i spojeve.  Proračunati normative materijala i vremena.  Samostalno izraditi tehnički opis proizvoda i tehnološku kartu. |
| Uporaba računala u gradnji glazbala | Upotrijebiti računalo pri izradi nacrta, tehničkog opisa, sastavnice, izračunu potrebnog materijala. |
| Tehnologija proizvodnje | |
| Zaštita na radu  Zaštita okoliša  − pravilno postupanje s otpadom  − racionalno korištenje energije | Navesti zakonske propise važne za struku.  Opisati način sprječavanja ozljeda koje mogu nastati pri radu sa strojevima, alatima i uređajima za obradu drva i koristiti ih.  Nabrojati sredstva osobne zaštite.  Identiricirati optimalne uvjete rada.  Razlikovati, opisati način sortiranja otpada koji nastaju u obradi drva (piljevina, blanjevina, drvno brašno, porupci, okrajci i sl.).  Opisati način ispravnog skladištenja opasnog otpada.  Opisati postupke sprečavanja emisije opasnih tvari u okoliš. |
| Tehnologija proizvodnje žičanih trzalačkih glazbala sa hvatilom i bez hvatila | Opisati tehnološke faze izrade trzalačkih glazbala  − gitare  − gitare po Zvonimiru Šokičiću,  − mandoline,  − tambura (bisernica, brač, bugarija,čelo, berde i dandulice),  − tambure po graditelju Đuri Zariču,  − harfe,  − lire.  Razlikovati alat i opremu te opisati organizaciju radionice.  Opisati način rukovanja alatom za rukovanje alatom za krojenja, uz maksimalnu iskoristivost materijala.  Nabrojati i prepoznati pojedine alate i strojeve za oblikovanje.  Objasniti način izrade spojeva i šablona za pojedine vrste glazbala.  Nabrojati načine i postupke lijepljenja.  Opisati postupke savijanja drva.  Objasniti važnost poštivanja dimenzija i točnosti obrade.  Objasniti način rukovanja ručnim i električnim alatima i strojevima.  Nabrojiti radne alate i uređaje za površinsku obradu, te predvidjeti utjecaj površinske obrade, glatkoće i finoće mehaničke obrade na kvalitetu instrumenta, njegovu zvučnost i trajnost. |
| Ugađanje glazbala | Opisati način ugađanja pojedinog glazbala. |
| Popravak oštećenih glazbala | Objasniti postupke popravaka oštećenih glazbala.  Opisati način rukovanja alatima i odabira materijala za popravak pojedinih glazbala. |
| Restauriranje starih glazbala | Objasniti tehnike restauriranja trzalačkih glazbala.  Opisti način rukovanja alatima i odabira materijala za restauraciju starih glazbala. |
| 2. Stručni račun | |
| Mjerne veličine i jedinice | Navesti osnovne mjerne jedinice i njihovu primjenu u praksi |
| Matematičke i računske operacije | Koristiti osnovne računske operacije s prirodnim i decimalnim brojevima, razlomcima, linearnim jednadžbama.  Primijeniti znanje osnovnih računskih operacija na konkretnim primjerima iz prakse.  Izračunati površinu, obujam i masu.  Nabrojiti geometrijska tijela te izračunati njihova oplošja i obujam.  Izračunati postotak.  Primjeniti postotni račun. |
| Izračunavanje potreba materijala | Izračunati nadmjere na čiste mjere.  Izračunati utroške pojedinih materijala po jedinici površine i sl.  Nabrojiti standardne dimenzije materijala.  Izračunati utrošak materijala. |
| Izračunavanje troškova rada | Definirati vrste troškova i elemente kalkulacije  Izračunati troškove rada, izračunati cijenu koštanja proizvoda izračunati prodajnu cijenu proizvoda. |
| Izračunavanje plaća i doprinosa | Izračunati plaću i doprinose radnika po danu, satu i mjesecu. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | BROJ BODOVA | |
| Mogući | Ostvareni |
| Izrada elaborata za uradak | 0 – 10 |  |
| Spretnost rukovanja alatima i strojevima | 0 – 20 |  |
| Koncentracija i izdržljivost | 0 – 10 |  |
| Kakvoća izrađene radne probe | 0 – 20 |  |
| Točnost dimenzija i obrade prema planu | 0 – 20 |  |
| Kakvoća izrađenog uratka | 0 – 20 |  |
| UKUPNO: | 0 – 100 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-26

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-265